CELEX: 62013CB0089
Language: sl
Date: 2014-04-30 00:00:00
Title: Zadeva C-89/13: Sklep Sodišča (osmi senat) z dne 30. aprila 2014 (predlog za sprejetje predhodne odločbe Tribunale di Napoli – Italija) – Luigi D' Aniello in drugi proti Poste Italiane SpA (Člen 99 Poslovnika Sodišča — Predlog za sprejetje predhodne odločbe — Socialna politika — Direktiva 1999/70/ES — Načelo prepovedi diskriminacije — Nacionalni predpisi, ki glede nezakonite določitve trajanja pogodbe o zaposlitvi določajo drugačen režim nadomestil kot velja v primeru nezakonite odpovedi pogodbe o zaposlitvi za nedoločen čas — Ekonomske posledice — Primerljivost zahtevkov)

11.8.2014   
            
            
               SL
            
            
               Uradni list Evropske unije
            
            
               C 261/4
            
         Sklep Sodišča (osmi senat) z dne 30. aprila 2014 (predlog za sprejetje predhodne odločbe Tribunale di Napoli – Italija) – Luigi D' Aniello in drugi proti Poste Italiane SpA
   (Zadeva C-89/13) (1)
   
   ((Člen 99 Poslovnika Sodišča - Predlog za sprejetje predhodne odločbe - Socialna politika - Direktiva 1999/70/ES - Načelo prepovedi diskriminacije - Nacionalni predpisi, ki glede nezakonite določitve trajanja pogodbe o zaposlitvi določajo drugačen režim nadomestil kot velja v primeru nezakonite odpovedi pogodbe o zaposlitvi za nedoločen čas - Ekonomske posledice - Primerljivost zahtevkov))
   2014/C 261/05
   Jezik postopka: italijanščina
   
      Predložitveno sodišče
   
   Tribunale di Napoli
   
      Stranke
   
   
      Tožeče stranke: Luigi D' Aniello, Ester Di Vaio, Anna Di Benedetto, Antonella Camelio, Angela Leva, Alessia Romano, Emilia Aloia, Cira Oligo, Ottavio Russo, Guiseppe D’Ambra, Stefano Caputo, Ilaria Pappagallo, Maurizio De Rosa, Gianluca Liguori, Dario Puzone, Vincenzo De Luca, Guido Gorbari, Raffaella D’Ambrosio
   
      Tožena stranka: Poste Italiane SpA
   
      Izrek
   
   Brez poseganja v možnost, ki jo državam članicam daje določilo 8 Okvirnega sporazuma o delu za določen čas, ki je Priloga k Direktivi Sveta 1999/70/ES z dne 28. junija 1999 o okvirnem sporazumu o delu za določen čas, sklenjenem med ETUC, UNICE in CEEP je treba določilo 4, točka 1 tega okvirnega sporazuma razlagati tako, da ne nalaga enakega obravnavanja ekonomskih posledic, ki se priznajo zaradi nezakonite določitve trajanja pogodbe o zaposlitvi, in tistih, ki se priznajo v primeru nezakonite odpovedi pogodbe o zaposlitvi za nedoločen čas.
   
      (1)  UL C 156, 1.6.2013.